David de Dinant
David de Dinando seu de Dinant (saeculo XII medio natus; mortuus post annum 1210) fuit eruditus qui Universitatem Parisiensem saeculo XIII ineunte frequentavit philosophiamque pantheisticam ex operibus Aristotelis evolvit. Liber eius, titulo Quaternuli, iussu Concilii Parisiensis anno 1210 constituti damnatus est. Opera Davidi de Dinant rursus anno 1215 ex universitate Parisiensi decreto "Nullus legat Parisius" cardinalis Robertus de Cursone proscripsit. Quaternulorum hodie fragmenta aliqua servantur.